Vaimakariris

Vaimakariris () – upė Naujojoje Zelandijoje, vidurio rytinėje Pietų salos dalyje, Kenterberio regione. Prasideda Pietų Alpėse, aukštupyje teka tarpukalnių slėniu į vakarus nuo Artūro perėjos. Teka daugiausia į pietryčius arba rytus. Žemupyje išsilieja į Kenterberio lygumą, kur vaga skaidosi į daugybę protakų ir yra sekli. Įteka į Ramųjį vandenyną (Pegaso įlanką) ties šiauriniais Kraistčerčo pakraščiais, šalia Kajapojaus miestelio.

Didžiausi intakai – Bilis, Poulteris, Eskas.

Dėl seklios vagos laivybai netinkama. Aukštupyje žiemomis kartais išdžiūsta. Vaimakaririo slėnyje ganomos avys, piečiau auginami javai.

Upės pavadinimas maorių kalba reiškia „šaltavandenė“.

 Šaltiniai 

Kategorija:Naujosios Zelandijos upės